钦定古今图书集成/理学汇编/学行典/第240卷 > 詹祖道
## 钦定古今图书集成/理学汇编/学行典/第240卷 > 詹祖道

按《休宁县志》：“詹祖道，字仲生，流塘人。貌魁伟，尚气义。
元末盗起，帅众保盖锺山，盗不敢犯。迨明初，法严，有
恩诏选茂才，人多亡匿，道独应诏赴选。孟仲兄俱为
千夫长，寻赐死，道代其职，受爵一级。邻有病疫者，道
往视之，病者见疫鬼惊避，遂以痊。都人祀于堵坞，曰
‘表贤祠’。”